open-index/open-wikipedia-markdown huggingface dataset:
Pengerkatu

**Pengerkatu** () on asuin- ja liikekatu Helsingissä Kallion kaupunginosassa. Pengerkatu on samansuuntainen sen itäpuolella sijaitsevan Hämeentien kanssa. Katu on pengerretty rinteeseen, joka kohoaa Hämeentieltä jyrkästi lännen suuntaan.

## Profiili ja arkkitehtuuri

Pengerkadun linja kulkee lounais–koillissuuntaisesti Viidenneltä linjalta Helsinginkadulle. Sen poikkikadut lounaasta alkaen ovat

*Viides linja
*Ässänrinne
*(Alli Tryggin puisto)
*Kaikukuja
*Agricolankatu
*(Pengerpuisto)
*Sakarinkatu
*Torkkelinkatu
*Franzéninkatu
*Aadolfinkatu
*Helsinginkatu

Helsinginkadun ja Torkkelinkadun risteyksen välisellä osuudella Pengerkatu on tavanomainen yhdellä korkeustasolla sijaitseva katu. Torkkelinkadun risteyksen eteläpuolella katu jakautuu kahdelle eri korkeustasolle. Ylin taso kulkee Pengerpuiston halki. Pengerkadun alempi taso jakautuu Sakarinkadun risteyksessä edelleen kahteen eri tasoon. Niistä ylempi risteää Agricolankadun eteläisen kaistan kanssa. Hieman ennen Alli Tryggin puistoa kaistat yhtyvät jälleen samalle tasolle ja siitä Viidennen linjan risteykseen Pengerkatu on tavanomaista yksitasoista katua. Sakarinkadun ja Agricolankadun välisellä osuudella Pengerkatu on siten kolmitasoinen.

Sakarinkadun kohdalla Pengerkadun rinteeseen on rakennettu portaikko, joka yhdistää alemmat tasot ylimpään ja samalla Pengerpuistoon. Pengerkadun rinteen puistikko on osa Pengerpuistoa.

Pengerkadun asuinkerrostalot on rakennettu pääosin 1920–1930-luvuilla. Pengerkatu 4 Alli Tryggin puiston kulmassa edustaa vanhinta rakennuskantaa; vuonna 1911 valmistuneen jugendlinnan piirsi Vilho Lekman. Talo oli valmistuessaan korttelinsa ainoa rakennus.

Pengerkadulla sijaitsee yksi Helsingin Kaupunginteatterin näyttämöistä. Sörnäisten Työväen Näyttämö sijaitsi vuosina 1900–1928 Pengerkatuun rajautuvassa korttelissa, tosin Hämeentien puolella niin kutsutussa Vuorelan talossa. Pengerkadun ja Torkkelinkadun kulmassa sijaitsee Väinö Vähäkallion piirtämä, 1944 valmistunut koulurakennus.

Pengerkadun arkkitehtoniseen ilmeeseen vaikuttaa voimakkaasti Pengerkadun ylimmän kaistan ja Agricolankadun mutkassa sijaitseva suurikokoinen koulurakennus. Yrjö Sadeniemen piirtämä keltainen luomus valmistui 1929. 

Alun perin Pengerkatu jatkui pohjoisessa Aleksis Kiven kadulle saakka. Kun kuitenkin Helsinginkadun ja Vaasankadun välinen, Vaasanpuistikon reunaa kulkeva osa Pengerkatua muutettiin kävelykaduksi, se sai vuonna 1980 erillisen nimen Pengerpolku. Vaasankadun pohjoispuolella olevalle osalle Pengerkatua oli tällöin ehdotettu nimeä Vaasanpenger, mutta vuonna 1982 se sai nimen Kinaporinkatu.

## Kuvagalleria

## Lähteet

*Nenonen, Katri & Toppari, Kirsi: *Herrasväen ja työläisten kaupunki – Helsingin vanhoja kortteleita 2*. Sanoma Osakeyhtiö, 1983. .

### Viitteet
Erasme/Erasmuksen metroasema

**Erasme** (**Erasmus**) on Brysselin metron asema Anderlechtin kunnassa. Sitä käyttävät linjan 5 junat. Se avattiin vuonna 2003.

## Lähteet
Gare Centrale/Centraal Stationin metroasema

**Gare Centrale** (**Centraal Station**) on Brysselin metron asema Brysselin kaupungin alueella. Sitä käyttävät linjojen 1 ja 5 junat. Se sijaitsee Brysselin keskusrautatieaseman yhteydessä. Niiden välillä on jalankulkutunneli, jota pitkin asemalta toiselle pääsee viidessä minuutissa.

Vuonna 1969 avattua asemaa käyttivät aluksi vain raitiovaunut. Metrojunat reitillä otettiin käyttöön vuonna 1976.

## Lähteet
Gare de l’Ouest/Weststationin metroasema

**Gare de l’Ouest** (**Weststation**) on Brysselin metron asema Molenbeek-Saint-Jeanin kunnassa. Sitä käyttävät linjojen 1, 2, 5 ja 6 junat. Se sijaitsee Brysselin läntisen rautatieaseman yhteydessä. Asema avattiin vuonna 1982.

## Aiheesta muualla
*
Pengerpuisto

**Pengerpuisto** () sijaitsee Kallion kaupunginosassa Helsingissä. Se on rakennettu kallion laelle Torkkelinmäen osa-alueen keskelle. Puisto rajoittuu lännessä Torkkelinkadun mataliin 1920-luvun kerrostaloihin ja idässä Pengerkadun korkeaan kerrostalorivistöön. Korkeuserot idän suunnassa, meren rantaan viettävällä rinteellä, ovat suuret. Koillisessa ja lounaassa puisto rajoittuu koulurakennuksiin. Pengerpuiston pinta-ala on noin 1,3 hehtaaria.

Pengerpuiston kohdalla toimi aiemmin kivimurskaamo, josta louhittu kallio jalostettiin edelleen sepeliksi ja käytettiin lähiympäristön talojen rakentamiseen. Kivimurskaamoon kuului neljä jalustaa, joista on jäljellä yksi. Kiviröykkiötä on luultu myös toisen maailmansodan aikaisen it-tykin jalustaksi. Suuri osa Pengerpuistosta on kivituhkakenttää. Pengerkadun rinteessä on Pengerpuistoon kuuluva symmetrinen porrasrakennelma, joka johtaa Sakarinkadun ja Pengerkadun alemman tason risteyksestä Pengerkadun ylimmälle tasolle.

Pengerpuiston pääpuulaji on lehtosaarni. Puistossa kasvaa myös metsävaahteraa, vuorijalavaa, tataarivaahteraa ja ruostehappomarjaa. Pengerkadun rinteessä kasvaa erittäin harvinaista keltakuusamaa, lehtokuusamaa, rusovuohenkuusamaa, keijunruusua, likusterisyreeniä ja villaheittä. Puiston kallioilla puolestaan kasvaa maksaruoholajeja.

Torkkelinmäki ja Pengerpuisto ovat saavuttaneet omanlaisensa maineen alueella käydyn melko avoimen huumekaupan myötä.

Pengerpuiston laidalla sijaitsee Helsingin kuvataidelukio.

## Lähteet
*Nenonen, Katri, Toppari, Kirsi: Herrasväen ja työläisten kaupunki - Helsingin vanhoja kortteleita 2, Sanoma Osakeyhtiö 1983, 

### Viitteet

## Aiheesta muualla
*Pengerpuisto / Foto: Signe Brander 1912
*Helsingin kaupunginmuseo / "Helsinki, Pengerpuisto"
Étangs Noirs/Zwarte Vijversin metroasema

**Étangs Noirs** (**Zwarte Vijvers**) on Brysselin metron asema Molenbeek-Saint-Jeanin kunnassa. Sitä käyttävät linjojen 1 ja 5 junat. Se avattiin vuonna 1981.

## Lähteet
Pääjärvi (Ikaalinen)

**Pääjärvi**  on Pirkanmaalla Ikaalisissa Luhalahdella sijaitseva järvi, joka kuuluu Kokemäenjoen vesistössä Ikaalisten reitin valuma-alueen Sipsiönjärven valuma-alueeseen. Pääjärvi on osa Pääjärven valuma-aluetta.

## Maantietoa
Järven pituus on 1,6 kilometriä, leveys 1,1 kilometriä ja sen pinta-ala on 85 hehtaaria. Se sijaitsee Kyrösjärven kaakkoispuolella ja Sipsiöjärven länsipuolella. Suuresta koostaan huolimatta siihen laskee vain kahdeksan ojaa. Useimmat ojat ovat pieniä metsäojia. Etelästä siihen laskee yksinäisen Päälammen laskuoja. Lännestä järveen laskee Pääjärvenperän peltoaukealta sen johto-oja, johon laskevat myös pohjoispuolen ojitetun suoalueen ojat ja Lepolammen, Heinälammen, Pikkulammen ja Kalatonlammen yhteinen laskuoja. Suurin osa vedestä on kuitenkin peräisin Silmästeenojasta, joka tuo pohjoisesta loput valuma-alueen vesistä Alisen Kivijärven kautta. Silmästeenoja on syntynyt maaperän murrokseen, koska oja ja sen jatkeet ovat pohjois-etelä-suuntaiset. Pääjärven laskujoki on Pääjoki, joka lähtee kaakkoispäästä ja laskee 1,5 kilometrin jälkeen Sipsiöjärveen. Pääjärvellä on suuri selkä, jossa on vain kaksi saarta Isosaari ja Pikkusaari. Rantaviivan pituus on 5,7 kilometriä ja rannasta kolmannes on peltomaata ja kaksi kolmannesta metsämaata. Rannat ovat pääosaltaan loivia, mutta lounaiskulmassa mäki kohoaa yli neljäkymmentä metriä vedenpinnan yläpuolelle. Järven ympäristössä on kuusi maatilaa ja rannoille on rakennettu noin 40 vapaa-ajan asuntoa. Niille johtaa tiet yhdystieltä 13283, joka kiertää järven pohjoispuolelta, ja vielä yhdystieltä 2764 sekä seututieltä 276.

## Lähteet
Kuokkala (Lempäälä)

**Kuokkala** on yksi Lempäälän kylistä. Kuokkalassa sijaitsee myös Kuokkalan koulu. Siellä on myös Kuokkalan museoraitti, jossa käy varsinkin kesällä paljon ihmisiä. Museoraitilla on myös Eskolan kauppa, joka on vuodelta 1914. Museoraitin ensimmäiset museot avattiin vuonna 1981.

Kuokkalan kylän läpi kulki ikivanha Turusta pohjoiseen johtanut Hiidentie. Kuokkalan eteläpuolella sijaitsevan Kuokkalankosken Hiidenvuolteessa on edelleen jäljelle vuonna 1943 puretun Hiidentien sillan kivinen siltapilari ja kosken rannalla olleet sillan maatuet. Tampereentien sillan vieressä on puolestaan vuonna 1963 pystytetty höyrylaiva Ilmarisen Kuokkalankosken nousun 100-vuotismuistomerkki.

Kuokkalassa Kuokkalankosken rannalla sijaitsee Lempäälän jätevedenpuhdistamo joka on rakennettu vuonna 1973. Puhdistamoa on uudistettu vuosina 1998, 2000, 2007 ja 2013. Puhdistamossa käsitellään noin 18 500 asukkaan jätevedet ja lokakuusta 2007 alkaen siellä on käsitelty myös Vesilahden jätevedet.

## Lähteet
Acol

**Acol** on bridgen tarjoussysteemi, jota lähes kaikki pelaajat käyttävät Ison-Britannian turnauksissa. Se on myös melko yleisessä käytössä muuallakin maailmassa. Tavallisimmillaan se on neljän kortin ylävärit sisältävä luonnollinen systeemi heikolla sangilla.

Se on nimetty Acol Bridge Clubin mukaan, joka sijaitsi Acol nimisellä tiellä Lontoossa. Siellä systeemi on alkanut kehittyä 1930-luvulla.

## Systeemin rakenne
* luonnollinen systeemi: suurin osa tarjouksista lupaa 4 korttia tarjotussa värissä tai tasaisen käden sangissa.
* Neljän kortin ylävärisysteemi: yhden tason väriavauksiin tarvitaan vain neljän kortin väri toisin kuin esimerkiksi SAYC-systeemissä ja monissa muissa systeemeissä, joissa esimerkiksi 1♠-avaus lupaa viisi korttia pataa.

## Perus Acol

### Avaustarjoukset
Lupaavat vähintään 12 AP arvopistettä tai hyvän jakauman. On kuitenkin kuusi luonnollisesta poikkeavaa avaustarjousta.
* Luonnollisesta poikkeavat avaustarjoukset:
** **1NT** – Tasainen käsi (4-3-3-3, 4-4-3-2 tai 5-3-3-2). Sopimuksesta riippuen heikko (12-14 AP), vahva (15-17 tai 16-18 AP) tai vyöhykkeiden mukaan vaihtuva
** **[[Vahva 2♣]]** – Alertoitava keinotekoinen konventio luvaten TPV:n (täyspelivaatimus, n.23+ AP) ja vähintään 5 pikatikkia. Vain sarjassa 2c-2d-2NT voidaan jäädä osasitoumukseen.
** **2 ♦/♥/♠** - vahva kakkonen luvaten vähintään kahdeksan tikkiä vahvalla kuuden kortin värillä (tai 5-5 väreillä), vaatimus.
** **2NT** – Tasainen käsi 20-22 AP. 
** **3 x** - Ehkäisevä, 7+ korttia, alle avauskäden
** **3NT** – Ehkäisevä pitkällä alavärillä (Gambling 3NT)
* **1 x** - lupaa 12+ AP ja 4 korttia, 11+ AP ja  5 korttia, tai 10+ AP ja 6 korttia. Ei ole vaatimus.

## Lähteet

## Aiheesta muualla
* Englannin bridgeliitto, Standard English Modern Acol System File (PDF)
* Standardi Englannin Acol
* Landy and EBU Committee. *Really Easy Bidding* 1998 The English Bridge Union, Aylesbury, UK, 
* One form of a Modern Acol bidding system that's easy to teach and easy to convert to five card majors:..Surrey School Acol
Vesala (albumi)

**Vesala** on Paula Vesalan ensimmäinen soololevy, joka ilmestyi 17. kesäkuuta 2016. Levyltä on julkaistu singlet ”Tequila”, ”Tytöt ei soita kitaraa”, ”Älä droppaa mun tunnelmaa” ja ”Ei pystyny hengittää”.

Albumi debytoi Suomen virallisen listan ensimmäisellä sijalla, jolla se pysyi ensimmäiset yhdeksän listaviikkoaan.

Albumi ylsi *[[Soundi]]n* toimittajien Vuoden 2016 parhaat kotimaiset levyt top-20 -listan 7.&nbsp;sijalle.

Vuonna 2017 *Vesala* palkittiin Vuoden albumin Emma-palkinnolla.
## Kappaleet

Kaikki kappaleet on säveltänyt ja sanoittanut Paula Vesala, ellei tosin mainita.

# 
# 
# 
# 
# 
# 
# 
# 
# 
# 

## Vastaanotto

*[[Helsingin Sanomat|Helsingin Sanomien]]* arviossa toimittaja Jarkko Jokelainen antoi levylle neljä tähteä viidestä. Hänen mukaansa Vesalan ”kaihomielinen popmusiikki” on lähellä PMMP:tä, mutta kallistuu enemmän elektronisen musiikin kuin vimmaisen rockin puolelle. Jokelaisen mukaan Vesala on ottanut vaikutteita Gösta Sundqvistilta ”Tytöt ei soita kitaraa”- ja ”Ruotsin euroviisut” -kappaleisiin, joista ensimmäisen ”kertosäkeen suomalaiskansallinen kuvasto ja suloisen surullinen melodia ovat silkkaa – – Sundqvistia”. Vaikka levyllä kokeillaan uusia musiikkityylejä, keskeisintä levyllä ovat hänen mukaansa tarttuvat poplaulut.

Levy on myynyt platinaa. Sen single ”Älä droppaa mun tunnelmaa” on myynyt kultalevyyn oikeuttavan määrän.
### Arvostelut
* *[[Desibeli.net]]*: 
* *[[Helsingin Sanomat]]*: 
* *[[Soundi]]*: 
* *[[Savon Sanomat]]*: 

## Lähteet
Rovaniemen kotiseutumuseo

**Rovaniemen kotiseutumuseo** esittelee vauraan peräpohjalaisen talon elämää 1800–1900-lukujen taitteessa. Museo sijaitsee Rovaniemellä, Pöykkölän tilan pihapiirissä Kemijoen rantamaisemassa. Museon päärakennus, alkuperäisellä paikallaan sijaitseva peräpohjalainen empiretyylinen hirsirakennus 1840-luvulta, on yksi harvoista Lapin sodan hävitykseltä säästyneistä Kemijokivarren kantataloista. Muita Pöykkölän tilaan kuuluneita alkuperäisiä rakennuksia ovat pihapiirin komea puovi sekä kaksi vilja-aittaa. Muut museon rakennukset on siirretty museon alueelle eri puolilta Rovaniemeä.

Pöykkölän tilan historia tunnetaan 1600-luvulta asti. Tila oli 1900-luvun alkuun saakka Pöykön suvun hallussa, kunnes puutavarayhtiö Kemi Oy osti sen vuonna 1911. Vuonna 1957 tila siirtyi Kotiseutuyhdistys Rovaniemen Totto ry:n omistukseen.

Pöykkölä tunnetaan myös kuuluisan ravihevosen Kirpun syntymäkotina. 

Museon omistaa ja sitä ylläpitää Rovaniemen Kotiseutuyhdistys Rovaniemen Totto ry. Museo on avoinna yleisölle pääasiassa kesäisin. Museolla järjestetään myös kotiseutupäiviä, erilaisia kulttuuritilaisuuksia, näyttelyitä ja talkoita. Perinteisiin tapahtumiin museolla kuuluvat muun muassa juhannusaaton juhla lipunnostoineen sekä Tuomaan päivän puurojuhla joulukuussa. 

Museo sijaitsee Pöykkölässä, Kemijoen varressa, noin 3,5 kilometriä Rovaniemen keskustasta Ranuan suuntaan.

## Lähteet

## Aiheesta muualla
* Rovaniemen Kotiseutuyhdistys Rovaniemen Totto ry, kotisivut
Cursolo-Orasso

**Cursolo-Orasso** on kunta Pohjois-Italiassa Verbano-Cusio-Ossolan maakunnassa Piemonten alueella. 

Cursolo-Orasso naapurikunnat ovat Cavaglio-Spoccia, Cossogno, Gurro, Malesco, Miazzina ja Re sekä Centovalli Sveitsin Ticinossa.

## Lähteet
Hoge Veluwen kansallispuisto

**Hoge Veluwen kansallispuisto** on luonnonsuojelualue Alankomaiden keskiosassa, Gelderlandin maakunnassa. Sen pinta-ala on 5400 hehtaaria, joten se on yksi Alankomaiden suurimmista yhtäjaksoisita luonnonsuojelualueista. Puiston monimuotoiseen maisemaan sisältyy hiekkadyynejä, metsiä, nummia ja lampia. Sen eläimistöön kuuluvat villisika, mufloni, metsäkauris ja saksanhirvi.

Puistossa on kattava pyörätieverkko ja piilokojuja, joista voi tarkkailla eläimiä.

Varakas saksalais-hollantilainen pariskunta Anton ja Helene Kröller-Müller osti puiston alueen vuonna 1914. Se lahjoitettiin valtiolle vuonna 1930. Helene Kröller-Müllerin ainutlaatuinen taidekokoelma on esillä puistoon kuuluvassa museossa.

## Lähteet

## Aiheesta muualla

* https://www.hogeveluwe.nl/en/
Gurro

**Gurro** on kunta Pohjois-Italiassa Verbano-Cusio-Ossolan maakunnassa Piemonten alueella. Gurron naapurikunnat ovat Cavaglio-Spoccia, Cursolo-Orasso, Falmenta ja Miazzina.

## Lähteet
Craveggia

**Craveggia** on kunta Pohjois-Italiassa Verbano-Cusio-Ossolan maakunnassa Piemonten alueella. 
Craveggian naapurikunnat ovat Malesco, Re, Santa Maria Maggiore, Toceno ja Villette sekä Onsernone ja Vergeletto Sveitsin Ticinossa.

## Lähteet
Veluwezoomin kansallispuisto

**Veluwezoomin kansallispuisto** on luonnonsuojelualue Alankomaiden keskiosassa, Gelderlandin maakunnassa. Se on Alankomaiden vanhin kansallispuisto. Puistoon kuuluu 90 metriä korkea Posbankin harju, josta on hyvät näköalat.

## Lähteet

## Aiheesta muualla
Rawit

**Rawit** on chileihin kuuluva paprikalajike, jota käytetään yleisesti Kaakkois-Aasiassa. Rawit-nimitys on peräisin indonesian ja jaavan kielistä. Thaimaassa nimitys on *phrik khinu* (พริกขี้หนู), ja Suomessa lajiketta sanotaan joskus thai-chiliksi. Rawit sopii hyvin sambal- ja nam prik -kastikkeiden valmistukseen.

Scovillen asteikolla rawitin tulisuus on 100&nbsp;000–225&nbsp;000 yksikköä eli miedompaa kuin vahvimmat habanerot mutta huomattavasti tulisempaa kuin jalapeño.

## Lähteet
Sarvikallio

**Sarvikallio** on Tuusulassa sijaitseva 25 metriä Tuusulanjärven yläpuolelle kohoava jylhä ja jyrkkä kallio järven kapeimmassa kohdassa sen länsirannalla. Se on Tuusulanjärven ympäristön korkein kohta. Sarvikallion 36 hehtaarin laajuista aluetta hallinnoi Uudenmaan virkistysalueyhdistys.

Osa kalliosta on luonnonsuojelualuetta. Aivan reuna-alueet on rauhoitettu kokonaan ja niille on pääsy kielletty myös turvallisuussyistä. Kasvillisuus kallioalueella on tyypillistä kitukasvuista kalliomännikköä, mutta alueella on myös kielorikasta lehtometsää ja jylhää synkkää kuusikkoa. Alueelta löytyy myös kelopuita, jotka houkuttelevat kolopesijälintuja. Keski-Uudenmaan lintuyhdistyksellä APUS ry:llä on alueella ruokintapaikka.

Monet kultakauden taiteilijat, kuten Tuusulan rantatiellä asuneet Pekka Halonen, Venny Soldan-Brofelt ja Eero Järnefelt ovat ikuistaneet kallion maalauksissaan. Järnefelt kutsui toisinaan Sarvikalliota ”Pikku-Koliksi", koska se toi hänelle mieleen Kolin vaaran jylhät maisemat Pohjois-Karjalassa Pielisjärven rannalla. Järnefeltin kuuluisia maalauksia kallioilta ovat esimerkiksi Perhe Retkellä ja Maisema Sarvikalliolta.

## Lähteet
* Virtuaalituusula
* Uudenmaan virkistysalueyhdistys
* VisitTuusulanjärvi
*Rantapallo.fi: Sarvikallio retkikohteena 
*Keski-Uudenmaan luonto
Malesco

**Malesco** on kunta Pohjois-Italiassa Verbano-Cusio-Ossolan maakunnassa Piemonten alueella. Malescon naapurikunnat ovat Cossogno, Craveggia, Cursolo-Orasso, Re, Santa Maria Maggiore, Trontano ja Villette.

## Lähteet

## Aiheesta muualla
Jarmo Tammenmaa

**Jarmo Tammenmaa** (30. kesäkuuta 1943 Kajaani – 12. helmikuuta 2011 Helsinki) oli ammattiyhdistysjohtaja, joka teki näyttävimmän uransa STTK:ssa.

Nuoruudessaan Tammenmaa työskenteli työnjohtajana Oulu Oy:ssä ja Kajaani Oy:ssä, minkä jälkeen hän toimi vuosina 1969–1975 metsäalan toimihenkilöiden ammattiliiton Metsäalan Teknisten Liiton järjestösihteerinä ja toiminnanjohtajana. Keskusjärjestö STTK:n pääsihteeriksi hänet kutsui työmarkkinajohtaja Jorma Reini.

Vuonna 1988 Tammenmaa siirtyi toimitusjohtajaksi Erorahastoon, josta tuli ensin Koulutus- ja erorahasto ja sittemmin Työttömyysvakuutusrahasto. Sieltä hän jäi eläkkeelle vuonna 2005.

Tammenmaa oli yksi Tupolevin veljeksistä. 

Koulutukseltaan Tammenmaa oli metsätalousinsinööri, varanotaari ja oikeustieteen kandidaatti. Puoluekannaltaan hän oli sitoutumaton ja sotilasarvoltaan reservin majuri.

## Julkaisut
* 
* 

## Lähteet
* HS Muistot 12.2.2011.
Drentsche Aan kansallispuisto

**Drentsche Aan kansallispuisto** on luonnonsuojelualue Alankomaissa, Drenthen provinssissa. Se  kattaa Drentsche Aa -nimisen joen varren. Se poikkeaa muista kansallispuistoista siinä, ettei se ole koskematonta luontoa vaan enimmäkseen maatalousmaisemaa. Puisto on perustettu 2007 ja sen ala  on 34&nbsp;000 hehtaaria.

Drentsche Aa on Alankomaiden joista viimeinen, joka virtaa luonnollisessa uomassaan. Se kulkee metsien, heinäpeltojen, nummien ja hiekkadyynien läpi. Alueella on nimellä "esdorp" kutsuttuja perinteisiä kyliä, joiden asukkaat viljelevät yhdessä ympäristöä korkeammalla sijaitsevia peltoja. 

Puiston muinaismuistoihin kuuluu dolmeneita, esihistoriallisia hautakumpuja ja kelttien aikaisia peltoja.

## Lähteet

## Aiheesta muualla
* http://www.drentscheaa.nl/documents/home.xml?lang=en
Röövel Ööbik

**Röövel Ööbik** ("Rosvosatakieli") on virolainen indie rock -yhtye. Yhtye äänitti vuonna 1993 Lontoossa legendaarisen John Peel Session.

Yhtye on perustettu Tallinnassa 1987. Vokalisti Tönu Pedarun, kitaristi Allan Hmelnitskin, basisti Tarvo Varreksen ja rumpali Raul Saaremetsin perustama yhtye teki levytyssopimuksen 1989 suomalaisen Stupido Twins Recordsin kanssa. Vähän ennen levyn julkaisua yhtye esiintyi New Yorkissa New Yorkin New Music Seminarissa 1990.

## Albumit
* *Popsubterranea* 1992, uusintajulkaisussa 2008 mukana *John Peel Sessio*
* *Psychikosmos* 1996
* *Supersymmetry* 2005
* *Ringrada* 2009
* *Transcent* 2024

## Ep
* *John Peel Sessio*, 1993
* *Mamma mia*, 1990
* *History Of The USSR*, 1989

## Lähteet

## Aiheesta muualla
* John Peel on Röövel Ööbik, BBC 1990
Martin Lundberg

**Karl Johan Martin Lundberg** (s. 7. kesäkuuta 1990 Skellefteå, Ruotsi) on ruotsalainen jääkiekkoilija, joka pelaa SHL-joukkue Växjö Lakers HC:ssä. Hän on pelipaikaltaan keskushyökkääjä, mutta osaa pelata myös laidassa.

## Ura
### Seuraura
Lundberg on Skellefteå AIK:n kasvatti. Hän debytoi seuran miesten joukkueessa vain 17-vuotiaana kaudella 2007–2008, jolloin Lundberg pelasi Elitserienissä 11 runkosarjaottelua tehden yhden syöttöpisteen. Toukokuussa 2008 hän teki kolmivuotisen Elitserien-sopimuksen Skellefteån kanssa. Varsinaisella tulokaskaudellaan 2008–2009 Lundberg teki 47 runkosarja- ja yhdessä playoff-ottelussa tehot 1+1=2. SKA Pietari varasi hänet 45. pelaajana . Kauden 2010–2011 päätteeksi Lundberg voitti Elitserien-hopeaa. Helmikuussa 2011 hän teki kaksivuotisen jatkosopimuksen Skellefteån kanssa.

Kaudella 2011–2012 Lundberg nousi Skellefteån varakapteeniksi ja hän voitti kauden päätteeksi Elitserien-hopeaa. Kauden 2012–2013 päätteeksi Lundberg voitti Ruotsin-mestaruuden. Huhtikuussa 2013 hän teki kolmivuotisen jatkosopimuksen Skellefteån kanssa. Myös kauden 2013–2014 päätteeksi Lundberg voitti Ruotsin-mestaruuden. Kaudella 2014–2015 hän nousi taas Skellefteån varakapteeniksi ja voitti SHL-hopeaa. Kaudella 2015–2016 Lundberg teki Ruotsin pääsarjatason yhden kauden piste-ennätyksensä tehoilla 13+8=21, kuten myös pudotuspeleissä tehoilla 4+2=6. Hän voitti kauden päätteeksi SHL-hopeaa.

Toukokuussa 2016  Lundberg teki vuoden mittaisen tulokassopimuksen Chicago Blackhawksin kanssa. Hän pelasi kauden 2016–2017 kokonaan AHL-joukkue Rockford IceHogsissa, jossa Lundbergin tulokaskausi toi 67 runkosarjaottelussa tehot 9+12=21. Kaudeksi 2017–2018 hän palasi kotimaahansa ja siirtyi kaksivuotisella sopimuksella Växjö Lakers HC:n riveihin.

### Maajoukkueura

Lundberg edusti Ruotsia MM-kilpailuissa vuonna 2016. Yhteensä hän on pelannut 14 A-maaottelua tehopistein 2+1=3. Lundberg teki A-maajoukkuedebyyttinsä vuoden 2015 Karjala-turnauksessa. 5. marraskuuta 2015 Örnsköldsvikissä pelatussa avausottelussa Tšekkiä vastaan hän toimi ylimääräisenä hyökkääjänä, mutta seuraavassa ottelussa 7. marraskuuta 2015 Helsingin Hartwall Arenalla Venäjää vastaan Lundberg pelasi Ruotsin kakkosketjussa Jimmie Ericssonin ja Marcus Sörensenin kanssa. Hän sai ottelussa myös syöttöpisteen Robert Rosénin tekemään maaliin. Ensimmäisen A-maajoukkuemaalinsa hän teki 9. toukokuuta 2016 MM-kilpailujen alkulohkossa Moskovan VTB Ice Palacessa alivoimalla Tšekkiä vastaan.

Lundberg pelasi myös alle 20-vuotiaiden MM-kilpailuissa vuonna 2010, jolloin hän voitti pronssia sekä alle 18-vuotiaiden MM-kilpailuissa vuonna 2008. Lundberg pelasi myös alle 18-vuotiaiden Ivan Hlinkan muistoturnauksessa vuonna 2007, jolloin hän voitti kultaa. Yhteensä Lundberg on pelannut 14 nuorten ja 27 poikien maaottelua.

## Pelityyli
Elite Prospects -sivuston vuonna 2012 tekemän analyysin mukaan Lundbergin vahvuuksiin kuuluu työteliäisyys ja monipuolisuus. Hän haluaa pelata varsin aggressiivisesti ja taklata kovaa.

## Tilastot

## Lähteet
*
*

### Viitteet
Channing Frye

**Channing Thomas Frye** (s. 17. toukokuuta 1983 White Plains, New York) on yhdysvaltalainen koripalloilija, joka on pelannut NBA:ssa vuodesta 2005 lähtien.

New York Knicks varasi isona laitahyökkääjänä tai sentterinä pelaavan Fryen NBA:han kahdeksannella vuorolla . Tätä ennen hän pelasi neljä kautta Arizonan yliopiston joukkueessa. Frye aloitti NBA-uransa Knicksissä ja on edustanut myös Portland Trail Blazersia, Phoenix Sunsia, Orlando Magicia, Cleveland Cavaliersia, jossa hän voitti NBA:n mestaruuden vuonna 2016, helmikuusta 2018 Los Angeles Lakersia sekä kesästä 2018 jälleen Cleveland Cavaliersia. Kaudella 2005–2006 hänet valittiin .

## Lähteet
* Channing Frye NBA Stats Basketball-Reference.com 
* Channing Frye Stats College Basketball at Sports-Reference.com 
* Profiili NBA 
* Profiili Arizona Wildcats 

### Viitteet

## Aiheesta muualla
Alde Feanenin kansallispuisto

**Alde Feanenin kansallispuisto** on luonnonsuojelualue Alankomaissa, Frieslandin provinssissa. Se kuuluu myös Natura 2000-ohjelmaan. Puiston pinta-ala on 2300 hehtaaria. Siellä on tavattu 450 lajia kasveja ja sata lintulajia. Alde Feanenin maisema koostuu erilaisista suotyypeistä ja avovesialueista.

## Lähteet

## Aiheesta muualla
Fjällbon puisto

**Fjällbon puisto** on Tuusulanjärven rannalla taiteilijayhteisöstään tunnetun Tuusulan rantatien varrella oleva suosittu virkistysalue. 3,5 hehtaarin laajuinen alue on maisemallisesti ja luontoarvoiltaan arvokas luontokohde, jossa on esimerkiksi vanhoja puita, kelohonkia ja harvinaisia kasveja. Syksyllä 2018 aloitettiin puiston kunnostus ja rantaan on rakennettu grillauspaikka penkkeineen, sekä uusittu polkuja. Alueen suunnittelussa on huomioitu hyvin esteettömyys. Kalliolta on rakennettu puiset portaat alas, mutta myös alkuperäisiä kiviportaita on säilytetty. Vuonna 2019 rakennettiin rantaan iso laituripaviljonki, josta pääsee myös uimaan järvessä. Fjällbossa on lapsille myös leikkimökki ja keinut.

## Historia
Vuonna 1875 Tuusulan nimismies J.V. Frostell osti alueen ja rakennutti kallion päälle huvilan ja sille muutaman ulkorakennuksen, mm. hevostallin, navetan ja kanalan. Huvila sai nimekseen Fjällbo, ja Frostell omisti sen vuoteen 1916. Vuonna 1929 Helsinkiläinen liikemies Ilmari Helander osti Fjällbon kesäasunnokseen. Huvila tuhoutui tulipalossa kunnostustöiden yhteydessä vuonna 1981. Rakennuksista on jäljellä vain yksi huvimaja kallion laella sekä rantaan johtavat portaat ja kivilaituri. 

Aivan vieressä sijaitsee myös Aleksis Kiven kuolinmökki ja historiallinen Onnelan majatalo.

## Luonto
Fjällbon alue on säilynyt lähes luonnontilaisena. Paikoin jyrkätkin rannat ovat kallioisia ja niillä kasvaa kalliomännikköä, harvinaisia jäkäliä ja katajikkoa. Parikymmentä metriä järven pinnasta kohoavat kalliot ovat Tuusulanjärven alueen toiseksi korkeimmat vastarannalla näkyvän Sarvikallion jälkeen. Tuusulanjärven kapein kohta on Fjällbon kohdalla. Alueella on paljon ikivanhoja kelohonkia, joissa kasvaa harvinaisia kääpäsieniä, ja joissa elää harvinaisia sarvijääriä. Osa puistosta on vanhaa kuusikkoa ja lehtometsää. Huvila-ajasta muistuttavat monet vanhat omenapuut ja puutarhan eksoottisetkin kukkakasvit, kuten idänsinililjat. Linnuista alueella pesivät esimerkiksi monet tikat, kuten käpytikka ja puukiipijä. Tikkojen soidinkoputusta pääsee kuulemaan keväällä. Vesilintuja, kuten telkkiä, tiiroja ja silkkiuikkuja näkee tavallisesti. Vesiinnut viihtyvät varsinkin viereisessä järviruovikossa ja kaislikossa. Fjällbon alueella on myös pieniä niittyjä, joilla on paljon pölyttäjähyönteisiä, kuten perhosia ja mehiläisiä.

Fjällbohon näkyy vastarannalla kohoava Sarvikallio, joka tunnetaan myös Pikku-Kolina.

## Lähteet
*Virtuaalituusula
*Tuusulan kaupunki, nähtävyydet 
*Tuusulan tiedotteita
*Tuusulan kaupunki
Mo Williams

**Maurice ”Mo” Williams** (s. 19. joulukuuta 1982 Jackson, Mississippi) on yhdysvaltalainen kilpauransa päättänyt koripalloilija, joka pelasi NBA:ssa vuosina 2003–2017. Hän voitti NBA:n mestaruuden Cleveland Cavaliersissa vuonna 2016, ja vuonna 2009 hänet valittiin un.

## Ura

Utah Jazz varasi pelintekijänä tai heittävänä takamiehenä pelanneen Williamsin NBA:han 47. vuorolla . Tätä ennen hän pelasi kaksi kautta Alabaman yliopiston joukkueessa. Williams edusti urallaan useita NBA-seuroja, pisimpään Cleveland Cavaliersia ja Milwaukee Bucksia. Vuonna 2009 hänet valittiin un. Vuonna 2016 hän voitti Cavaliersissa NBA:n mestaruuden.

## Lähteet
* Mo Williams NBA Stats Basketball-Reference.com 
* Mo Williams Stats College Basketball at Sports-Reference.com 
* Profiili NBA 

### Viitteet

## Aiheesta muualla
Dahntay Jones

**Dahntay Lavall Jones** (s. 27. joulukuuta 1980 Trenton, New Jersey) on yhdysvaltalainen koripalloilija, joka on pelannut NBA:ssa ja D-liigassa vuodesta 2003 lähtien.

Boston Celtics varasi pienenä laitahyökkääjänä tai heittävänä takamiehenä pelaavan Jonesin NBA:han 20. vuorolla . Tätä ennen hän pelasi yliopistojoukkueissa yhteensä neljä kautta joista kaksi viimeistä Duken yliopiston joukkueessa. Jones on edustanut urallaan useita NBA-seuroja, pisimpään Memphis Grizzliesiä ja Indiana Pacersia. Hän on pelannut myös D-liigaa. Keväällä 2016 Jones siirtyi Cleveland Cavaliersiin, jossa hän voitti 35-vuotiaana ensimmäisen NBA:n mestaruutensa.

## Lähteet
* Dahntay Jones NBA Stats Basketball-Reference.com 
* Dahntay Jones Stats College Basketball at Sports-Reference.com 
* Profiili NBA 
* Profiili Duke Men's Basketball Bio 

### Viitteet

## Aiheesta muualla
Sääntelijän kaappaus

**Sääntelijän kaappaus**, **sääntelyvallankaappaus** tai **sääntelyloukku** (engl. *regulatory capture*) tarkoittaa tilannetta, jossa sääntelystä vastaava viranomainen tai muu elin alkaa edistää sääntelyn kohteen erityisetuja julkisen edun sijaan. Tämä tarkoittaa käytännössä sitä, että sääntelyn kohde on tosiasiallisesti alkanut hallita sitä valvovaa sääntelijää. Käsitteen kehittäjänä pidetään yleisesti taloustieteen nobelistia George Stigleriä.

Ilmiön syntyyn vaikuttavat useat toisiinsa kytkeytyvät mekanismit. Sääntelyn kohteilla on usein merkittävät taloudelliset intressit ja resurssit, joilla ne voivat pyrkiä vaikuttamaan itseään koskevaan päätöksentekoon. Niillä on myös tyypillisesti huomattava tietoetu hallussaan verrattuna viranomaisiin, mikä vahvistaa niiden neuvotteluasemaa. Sääntelyn kohteet saattavat tarjota asiantuntemustaan ja muita resursseja viranomaisten käyttöön tavalla, joka samalla edistää niiden omia päämääriä. Pitkä ja tiivis vuorovaikutus sääntelijöiden ja sääntelyn kohteiden kesken voi myös heikentää päätöksenteon objektiivisuutta, sillä vuorovaikutus luo sosiaalisia siteitä ja yhteisiä näkemyksiä. Toisinaan myös viranomaiset itse saattavat painottaa toimia, jotka laajentavat niiden omaa sääntelyvaltaa, mahdollisesti kilpailun edistämisen kustannuksella.

## Ministeriöt
Ekonomisti Mikko Kiesiläisen ja akatemiaprofessori Johanna Niemen mukaan moni Suomen ministeriö pitää säänneltävien puolta. Esimerkiksi sosiaali- ja terveysministeriö vastustaa apteekkialan kilpailua, maa- ja metsätalousministeriö puolustaa miljardiluokan maataloustukia ja sisäministeriö edustaa poliisien katsantokantaa. Ratkaisuksi kaksikko ehdottaa, että Ruotsin tapaan ministeriöistä luovutaan ja valtioneuvosto toimii yhtenä virastona. Syksyllä 2015 Suomen hallitus selvitti asiaa.

## Lähteet

## Aiheesta muualla
*
Kiillotettu punainen keramiikka

**Kiillotettu punainen keramiikka** () esiintyi Intiassa ja Pakistanissa kupari- ja pronssikaudella. Tämä keramiikka ilmestyi Harappan kulttuurin mukana. Kun varsinainen Harappan kulttuuri katosi, kulttuuri jatkoi noin 1700/1500–1400 eaa. Gujaratissa ja idän lähialueilla. Tällöin oli myöhäisharappalainen Rangpurin kulttuuri. Tämä vaihe liittyi pienehköihin paimentolais- ja viljelykyliin. Tällöin kulttuuri säilytti vain joitain harappalaisia piirteitä. Samaan aikaan oli punamustaa keramiikkaa. Kulttuuri piti yhteyttä Malwan kulttuuriin.
 

## Kulttuuri jälkiharappalainen ?

Kiillotettu punainen keramiikka esiintyi Gujaratissa alussa harappalaisen keramiikan rinnalla.
Kun Harappan kulttuuri katosi, killotettu ja puna-musta keramiikka jäivät.

Noin välillä 1900–1700 eaa. oli monia siirtymävaiheita harappalaisesta
jälkiharappalaiseen. Rangpur III:a vastaava kiillotetu punainen keramiikka oli näistä viimeinen. Tällöin härät, antiloopit ja geometriset aiheet yleistyivät keramiikassa.

Gujaratissa kiillotetun punaisen keramiikan löytöpaikat olivat yleensä jokien varsilla.
Nyt ei enää tehty Indus-sinettejä ja käytetty painoja.

Killotettua punaista keramiikkaa löytyy sekä harappalaisen keramiikan että myöhemmän punamustan keramiikan kanssa.
Kiillotettu punaine keramiikka ulottui Gujaratista itään mm Navtadoliin, Prakashiin ja Bahaliin. Myöhemmin keramiikak levisi Deccaniin. Keramiikkaa oli mm. Etelä-Intiassa.

Kulttuuri nousi mm. Rangpurissa tulvan jälkeen noin 1500 eaa.  jälkeen.

## Löytöpaikkoja

Esim Rangpur III, Rangpur IIC, Lothal B, Ahar IC, Navtadoli III, Chandoli, Somnath III muttei juurikaan esim Rodjissa. Eräiden tietojen mukaan Ahar IC ajoittuu suunnilleen aikaan 2080/1950–1500 eaa., ja tästä kerrostumasta on löydetty punaista ja mustaa keramiikkaa ja kiillotettua punaista keramiikkaa.
Rriyi Timbo II.

## Aikalaiskulttuureja ja löytöpaikkoja

Kiillotetuun punaiseen keramiikaan liittymäöttömiä paikkoja ja kulttuureja.
*Rodji C, myöhäinen Sorath Harappa, 2000/1900–1700 eaa.
*Hulas I, myöhäisharappa 2000–1700 eaa.
*Inamgaon I, Malwa 1700–1400 eaa.
*Sonegaon Malwa/Jorwe 1700–1300 eaa.
*Ahar Ic, 2000–1500 eaa. Banas-kausi
*Sonegaon

## Lähteet
Texelin dyynien kansallispuisto

**Texelin dyynien kansallispuisto** on luonnonsuojelualue Alankomaissa. Se kattaa Vattimeressä sijaitsevan Texelin saaren länsiosan. Alue on tuhansien muuttolintujen talvehtimispaikka. Se kuuluu Unescon maailmanperintöluetteloon osana kohdetta Vattimeren kansallispuistot.

## Lähteet

## Aiheesta muualla

* http://www.npduinenvantexel.nl/
* http://mustseeholland.com/dutch-highlights/dutch-islands/texel-wadden-sea/texel/
Saint Paulin ja Minneapolisin roomalaiskatolinen arkkihiippakunta

**Saint Paulin ja Minneapolisin roomalaiskatolinen arkkihiippakunta** () on katolisen kirkon hiippakunta Yhdysvalloissa. Arkkihiippakunnalla on kaksi katedraalia, joista toinen on Pyhän Paavalin katedraali Saint Paulissa ja toinen Basilica of Saint Mary Minneapolisissa.

Hiippakuntaan kuului 851 000 jäsentä, 394 pappia ja 188 seurakuntaa vuonna 2014.

## Piispat ja arkkipiispat
* Joseph Crétin (1850–1857)
* Thomas Langdon Grace (1859–1884)
* John Ireland (1884–1918)
* Austin Dowling (1919–1930)
* John Gregory Murray (1931–1956)
* William Otterwell Brady (1956–1961)
* Leo Binz (1961–1975)
* John Robert Roach (1975–1995)
* Harry Joseph Flynn (1995–2008)
* John Clayton Nienstedt (2008–2015)
* Bernard Anthony Hebda (2016– )

## Lähteet
Päälampi (Ikaalinen)

**Päälampi**  eli **Päälammi**  on Pirkanmaalla Ikaalisissa Luhalahdella sijaitseva lampi, joka kuuluu Kokemäenjoen vesistössä Ikaalisten reitin valuma-alueen Sipsiönjärven valuma-alueeseen. Päälampi on osa Pääjärven valuma-aluetta.

## Maantietoa
Lammen pituus on 500 metriä, leveys 250 metriä ja sen pinta-ala on 6,4 hehtaaria. Se sijaitsee aivan Pääjärven ja Luhalahden välisellä metsäalueella. Siihen laske neljä metsäojaa ja sen oma laskuoja laskee yli 150 metrin päästä Pääjärveen. Sen rannat viettävät veteen, mutta jyrkintä on länsirannoilla, missä rinne kohoaa tasaisesti yli 40 metriä vedenpintaa korkeammalle. Rantaviivan pituus on 1,3 kilometriä. Rannoille on rakennettu noin kymmenen vapaa-ajan asuntoa, joista useimmat sijaitsevat pohjoisrannalla. Asunnoille johtaa tiet etelästä tulevalta ja yhdystieltä 2764 haarautuvalta tieltä.

## Lähteet
Lothar Kobluhn

**Lothar Kobluhn** (12. huhtikuuta 1943 – 21. tammikuuta 2019) oli saksalainen jalkapalloilija.

Kobluhn edusti urallaan Rot-Weiß Oberhausenia vuosina 1963–1974 ja SG Wattenscheid 09:ää vuosina 1974–1977. Hän pelasi Rot-Weiß Oberhausenissa Bundesliigaa neljän kauden ajan vuosina 1969–1973. Yhteensä Kobluhn pelasi 107 pääsarjaottelua, joissa hän teki 36 maalia. Kaudella 1970–1971 Kobluhn teki 24 maalia voittaen Bundesliigan maalikuninkuuden.

## Lähteet
Hankarin metroasema

**Hankar** on Brysselin metron asema Auderghemin kunnassa. Sitä käyttävät linjan 5 junat.

Vuonna 1976 avattu asema on nimetty paroni Robert Hankarin mukaan.

## Aiheesta muualla
*
Herrmann-Debroux’n metroasema

**Herrmann-Debroux** on Brysselin metron asema Auderghemin kunnassa. Sitä käyttävät linjan 5 junat. Vuonna 1985 avattu asema on linjan itäinen pääteasema.

## Aiheesta muualla
*
Pentaseeni

**Pentaseeni** (C22H14) on aseeneihin kuuluva polysyklinen aromaattinen hiilivety. Yhdiste on yksi tunnetuimmista orgaanisista puolijohteista ja sitä voidaan käyttää orgaanisen elektroniikan valmistamiseen.

## Ominaisuudet

Huoneenlämpötilassa pentaseeni on kiteistä ja väriltään tummansinistä violetin kiillon omaavaa kiinteää ainetta. Yhdiste on veteen liukenematonta ja liukenee vain hieman eräisiin orgaanisiin liuottimiin kuten bentseeniin tai nitrobentseeniin. Kuumennettaessa pentaseenia alennetussa paineessa se sublimoituu noin 300&nbsp;°C:n lämpötilassa ja hajoaa kuumennettaessa normaalissa ilmanpaineessa. Keskimmäisen bentseenirenkaan aromaattinen luonne on muita renkaita heikompi ja se voi toimia dieeninä Diels–Alder-reaktioissa. Pentaseeni on puolijohde ja puhtaassa pentaseenissa elektronien liikkuvuus pii/piidioksidi substraatille saostettuna on 1,5 cm2/V·s ja eräille polymeeripinnoille saostettuna päästään liikkuvuuteen 3,0 cm2/V·s.

## Valmistus ja käyttö
Pentaseenia voidaan valmistaa lähtemällä m-ksyleenistä tai 4-bentsyyli-1,3-dimetyylibentseenistä ja bentsoyylikloridista alumiinikloridin läsnä ollessa tai tereftaloyylikloridin ja o-tolyylimagnesiumbromidin välisellä reaktiolla tai pelkistämällä 6,13-pentaseenikinonia. Tuote puhdistetaan sublimoimalla alennetussa paineessa tai adsorptiokromatografialla.

Pentaseenia voidaan käyttää orgaanisten puolijohteiden valmistamiseen. Orgalmana on, että saostuksessa täytyy käyttää hyvin alhaisia paineita ja yhdiste on huonosti liukeneva useimpiin liuottimiin. Tämän vuoksi on kehitetty johdannaisia, jotka muodostavat substraatin pannalla kuumennettaessa pentaseenia.

## Lähteet
Heysel/Heizelin metroasema

**Heysel** (**Heizel**) on Brysselin metron asema Brysselin kaupungin alueella. Sitä käyttävät linjan 6 junat.

Vuonna 1985 avatun aseman lähellä sijaitsevat vuoden 1958 maailmannäyttelyalue, Kuningas Baudouinin stadion, Atomium ja Bruparck-huvipuisto.

## Aiheesta muualla
*
Kimmo Härmä

**Kimmo Härmä** (s. 1971 Lahti) on suomalainen muusikko ja laulaja, joka on esiintynyt muun muassa Myötätuuli-yhtyeessä ja vuonna 2013 perustamassaan HÄRMÄ-yhtyeessä. Myötätuuli julkaisi vuonna 2005 levyn *Surujen Le Mans*. Härmä osallistui *[[The Voice of Finland]]in* ensimmäiselle tuotantokaudelle vuonna 2012 ja toistamiseen vuonna 2021. Hän kilpaili ohjelmissa Michael Monroen joukkueessa. Taustalaulajana Härmää kuullaan muun muassa The 69 Eyesin ja Sentencedin levyillä. Härmä on myös Saimaa-yhtyeen laulaja Lisäksi Härmä on toiminut ääninäyttelijänä piirroselokuvissa ja animaatiosarjoissa.

Kimmo Härmä on alun perin kotoisin Lahdesta, ja hän on käynyt Helsingin Pop & Jazz Konservatorion.
__NOTOC__
## Diskografia

### HÄRMÄ
#### Studioalbumit
* 

#### Singlet
* ”Kylmä on vierelläs matka” (2015, Music Kickup)
* ”JuhannusYö” (2015, Music Kickup)
* ”Onnen Sangria” (2015, Music Kickup)
* ”Jokeen” (2015, Music Kickup)
* ”Liekitä mut” (2016, Music Kickup)

### Myötätuuli
#### Studioalbumit
* 
### [[Tres Fogos]]
#### Studioalbumit
* 

## Lähteet
Hôtel des Monnaies/Munthofin metroasema

**Hôtel des Monnaies** (**Munthof**) on Brysselin metron asema Saint-Gillesin kunnassa. Sitä käyttävät linjojen 2 ja 6 junat. Se avattiin vuonna 1988.

## Lähteet
Gribaumontin metroasema

**Gribaumont** on Brysselin metron asema Woluwe-Saint-Lambertin kunnassa. Sitä käyttävät linjan 1 junat. Se avattiin vuonna 1976.

## Lähteet
Lepolampi (Ikaalinen)

**Lepolampi**  on Pirkanmaalla Ikaalisissa Luhalahdella sijaitseva lampi, joka kuuluu Kokemäenjoen vesistössä Ikaalisten reitin valuma-alueen Sipsiönjärven valuma-alueeseen. Lepolampi on osa Pääjärven valuma-aluetta.

## Maantietoa
Lammen pituus on 300 metriä, leveys 150 metriä ja sen pinta-ala on 2,9 hehtaaria. Lampi on L-kirjaimen muotoinen. Se sijaitsee Pääjärvestä länteen Pääjärvenperän pohjoispuolella olevalla Lepolamminnevalla. Lammen ympäristö on ojitettua suota, jossa metsämaa vuorottelee soisten lampien kanssa. Lepolampeen on kaivettu yli kymmenen suo-ojaa. Yksi niistä tuo pohjoisesta Juurakkonevan kuivatusvesiä, toinen taas idästä Isonevan vesiä. Lännestä laskevat ojat ovat yhteydessä pieniin lampiin. Suurin lähilammista on Heinälampi, joka laskee Pikkulammen kautta Lepolampeen. Luoteesta laskee Kalatonlammi. Lepolammen oma laskuoja lähtee sen eteläpäästä ja yhtyy etelässä 450 metrin päässä Pääjärvenperän peltoaukean läpi virtaavaan ja Pääjärveen laskevaan johto-ojaan. Rantaviivan pituus on 850 metriä. Rannat ovat suota. Lähes rantaan työntyvän metsäniemekkeen kärjessä sijaitsee lammen ainoa vapaa-ajan asunto. Muut kaksi vapaa-ajan asuntoa sijaitsevat Heinälammen ja Kalatonlammen lähellä. Niille johtaa kärrypolku, joka haarautuu Pääjärvenperän kylätieltä.

## Lähteet
Jacques Brelin metroasema

**Jacques Brel** on Brysselin metron asema Anderlechtin kunnassa. Sitä käyttävät linjan 5 junat.

Vuonna 1982 avattu asema on nimetty laulaja-lauluntekijä Jacques Brelin mukaan.

## Lähteet
Joséphine-Charlotten metroasema

**Joséphine-Charlotte** on Brysselin metron asema Woluwe-Saint-Lambertin kunnassa. Sitä käyttävät linjan 1 junat. Se avattiin vuonna 1976.

## Lähteet
La Roue/Het Radin metroasema

**La Roue** (**Het Rad**) on Brysselin metron asema Anderlechtin kunnassa. Sitä käyttävät linjan 5 junat. Se avattiin vuonna 2003.

## Lähteet
Louise/Louizan metroasema

**Louise** (**Louiza**) on Brysselin metron asema Brysselin kaupungin alueella. Sitä käyttävät linjojen 2 ja 6 junat. Se avattiin vuonna 1985.

## Lähteet
Madoun metroasema

**Madou** on Brysselin metron asema Saint-Josse-ten-Nooden kunnassa. Sitä käyttävät linjojen 2 ja 6 junat.

Asema avattiin vuonna 1970, jolloin sitä käyttivät vain raitiovaunut. Metroasemaksi se muutettiin vuonna 1988.

## Lähteet
Samuli Piippo

**Samuli Piippo** (s. 1. tammikuuta 1980) on suomalainen jousiampuja, ammatiltaan IT-ohjelmoija ja hän edustaa Oulun Jousimiehiä. Piippo on oikeakätinen.

Piippo osallistui ensimmäistä kertaa MM-kilpailuihin vuonna 2013 tehden samalla kansainvälisen debyyttinsä. Seuraavana vuonna hän sijoittui halli-MM-kilpailuissa sijalle 36. 

Toukokuussa 2016 Piippo ampui Suomelle maapaikan saman vuoden kesäolympialaisiin. Samalla viikolla Piippo valittiinkin Suomen olympiajoukkueeseen.

## Lähteet
Houba-Brugmannin metroasema

**Houba-Brugmann** on Brysselin metron asema Brysselin kaupungin alueella. Sitä käyttävät linjan 6 junat. Se avattiin vuonna 1985.

## Lähteet
Maelbeek/Maalbeekin metroasema

**Maelbeek** (**Maalbeek**) on Brysselin metron asema Brysselin kaupungin alueella. Sitä käyttävät linjojen 1 ja 5 junat. Se avattiin vuonna 1969, jolloin sitä käyttivät raitiovaunut. Metrojunat linjalla otettiin käyttöön vuonna 1976.

Asemalla räjähti pommi 22. maaliskuuta 2016 osana Brysseliin tehtyä terrori-iskua. Räjähdyksessä kuoli 20 henkilöä ja loukkaantui yli sata. Iskujen jälkeen asema suljettiin. Se avattiin jälleen 25. huhtikuuta.

## Lähteet
Sieppi

**Sieppi** voi tarkoittaa ainakin seuraavia:

*Arto Sieppi (s. 1965), jääkiekkovalmentaja
*Harri Sieppi (s. 1985), tradenomi ja yritysjohtaja
*Matti Sieppi (1872–1951), maastohiihtäjä
*Paula Sieppi (s. 1960), suomalainen kirjailija
*Sara Sieppi (s. 1991), vuoden 2011 Miss Suomi.
Ruby Rose

**Ruby Rose Langenheim** (s. 20. maaliskuuta 1986 Melbourne, Australia) on australialainen näyttelijä, malli, televisiopersoona, artisti ja DJ, joka on tunnettu muun muassa *[[Orange Is the New Black]]* -televisiosarjasta. Hän nousi kuuluisuuteen vuonna 2007 juontaessaan Australian MTV-kanavaa. Kuuluisaksi tultuaan Rose teki paljon arvostettuja mallintöitä, ja hän onkin Australian Maybelline New Yorkin kasvot.

## Ura
### Näyttelijänä
Rose teki debyyttinsä australialaisessa elokuvassa Suite for Fleur. Hänellä oli pieni rooli draamassa *[[Around the Block]]* (2013), ja hän latasi YouTubeen vuonna 2014 oman lyhytelokuvansa *Break Free*. Videosta tuli viraali, ja se sai lyhyessä ajassa miljoonia katsomiskertoja. Videolla Rose muuttuu feminiinisestä henkilöstä maskuliiniseksi. Kansainväliseen kuuluisuuteen Rose nousi Netflixin *[[Orange Is the New Black]]* -televisiosarjan myötä. Hän esitti sarjan kolmannella tuotantokaudella Stella Carlin -nimistä hahmoa. Rose esiintyi myös vuonna 2017 ensi-iltansa saaneissa elokuvissa *[[Resident Evil: The Final Chapter]]*, *[[John Wick: Chapter 2]]* ja **. Hän näyttelee myös elokuvissa *[[Pitch Perfect 3]]* (2017) sekä *[[Megalodon (elokuva)|Megalodon]]* (2018). Vuonna 2019 Rose esiintyi pääroolissa The CW:n *[[Batwoman]]*-sarjassa ja esiintyi myös toimintakomediassa *[[Three Sisters]]*.

### Mallina
Rose on tehnyt mallintöitä muun muassa Maybellinelle, Nikelle (vuodesta 2017 lähtien, viimeisin kampanja "Kiss My Airs"), Urban Decaylle (vuodesta 2016 lähtien), Swarovskille sekä tanskalaiselle Georg Jensenille. Lisäksi Rose on esiintynyt useiden muotilehtien kansissa. Esimerkkeinä Vogue Australia, InStyle Magazine, Marie Claire Magazine, Cleo, Cosmopolitan, Maxim, Nylon, New Yorkin Inked Magazine sekä uusiseelantilainen Remix Magazine.

## Yksityiselämä

Rose on sukupuoleltaan genderfluid. Hän kuitenkin käyttää feminiinipronominia *she*. Rose on kommentoinut, että jos hänen pitäisi valita sukupuoli, hän valitsisi olevansa mies, muttei kuitenkaan koe syntyneensä väärässä kehossa. Hän kertoo "löytäneensä" mallitöidensä myötä androgyynisyyden.

Rose paljasti lesboutensa ollessaan 12-vuotias. Häntä koulukiusattiin seksuaalisuutensa vuoksi.

Rose oli kihloissa muotisuunnittelija Phoebe Dahlin kanssa vuodesta 2014, mutta he erosivat joulukuussa 2015. Vuonna 2016 Rose alkoi seurustella The Veronicas -yhtyeen laulaja Jess Origliasson kanssa. He erosivat huhtikuussa 2018. Pari oli seurustellut aikaisemmin vuonna 2008.

## Filmografia
### Elokuvat

### Televisiosarjat

## Lähteet

## Aiheesta muualla

* Virallinen sivusto 
*
Alinen Kivijärvi (Ikaalinen)

**Alinen Kivijärvi**  on Pirkanmaalla Ikaalisissa Luhalahdella sijaitseva järvi, joka kuuluu Kokemäenjoen vesistössä Ikaalisten reitin valuma-alueen Sipsiönjärven valuma-alueeseen. Alinen Kivijärvi on osa Pääjärven valuma-aluetta.

## Maantietoa
Järven pituus on 850 metriä, leveys 150 metriä ja sen pinta-ala on 5,6 hehtaaria. Se sijaitsee erämaassa yli kolme kilometriä Pääjärvestä pohjoiseen. Ympäröivä maasto on soiden ja avokallioiden laikuttamaa metsämaastoa, jossa Alinen Kivijärvi on syntynyt maastossa olevaan murrokseen. Samaa murrosta myöten laskee järven laskuoja Silmästeenoja Pääjärveen. Järveen on kaivettu seitsemän ojaa, joista lyhimmät tuovat kuivatusvettä lähimmiltä soilta. Eräs tällainen oja on pienen ja pyöreän Kalatonlammen laskuoja, joka laskee Alisen Kivijärven eteläpäähän. Pisin suo-oja on Kaukaloistenvuoren pohjoispuolella kulkeva suo-ojia kokoava johto-oja, joka tuo Ahdetaron ja Kiimanevan laajoilta soilta kuivatusvedet. Silmästeenojan pohjoinen alku on Hörskönjärven laskuoja, joka laskee 700 metriä Alisen Kivijärven pohjoispäähän. Rantaviivan pituus on 2 kilometriä. Sen länsirantaa reunustaa kapea avosuon kaistale ja itäranta on kuivempaa maata, vaikka sielläkin on suomaa-alueita. Juuri itärannalla on kolme vapaa-ajan asuntoa, joille johtaa tiet läheisiltä metsäautoteiltä.

## Lähteet
O’Higgins

**O’Higgins** voi tarkoittaa ainakin seuraavia:

* O’Higgins, irlantilainen aatelissuku, joka on vaikuttanut Chilen ja Perun historiaan

## Henkilöitä
*Ambrosio O’Higgins (n. 1720 – 1801), Espanjaa palvellut irlantilainen sotilas, Chilen käskynhaltija ja Perun varakuningas
*Bernardo O’Higgins (1778–1842), Chilen itsenäisyystaistelun johtaja ja ensimmäinen presidentti
*Kevin O’Higgins (1892–1927), irlantilainen poliitikko

## Muita
*Libertador General Bernardo O’Higgins (myös *O’Higginsin alue*), yksi Chilen alueista
*O’Higgins, kunta Etelä-Chilessä
*Bernardo O’Higginsin kansallispuisto, kansallispuisto Chilessä
*O’Higginsin jäätikkö, jäätikkö Bernardo O’Higginsin kansallispuistossa
*Parque O’Higgins, puisto Santiagossa Chilessä
*O’Higgins FC, chileläinen jalkapalloseura
*O’Higgins, Chilen laivastolle vuonna 1818 vallattu fregatti

## Katso myös
*General O’Higgins, usean chileläisen sotalaivan nimi
Quick Den Haag

**Haagse Voetbal- en Cricketvereniging Quick** eli **Quick Den Haag** tai vain **Quick** on alankomaalainen jalkapallo- ja krikettiseura Haagin kaupungista. Quick on voittanut kertaalleen maansa mestaruuden jalkapallossa. Tämä tapahtui vuonna 1908.

## Lähteet
Be Quick 1887

**Be Quick 1887** on jalkapalloseura Groningen kaupungista. Seura on perustettu vuonna 1887. Be Quick on voittanut kertaalleen Alankomaiden mestaruuden. Tämä tapahtui vuonna 1920.

## Lähteet
Schiedamse Voetbal Vereniging

**Schiedamse Voetbal Vereniging** eli usein lyhyemmin **SVV** on jalkapalloseura Schiedamin kaupungista. SVV on perustettu vuonna 1904. Seura on voittanut kertaalleen maansa mestaruuden. Tämä tapahtui vuonna 1949.

## Lähteet
BSV Limburgia

**BSV Limburgia** tai **SV Limburgia** on jalkapalloseura Brunssumin kaupungista. Seura on voittanut kertaalleen Alankomaiden mestaruuden. Tämä tapahtui vuonna 1950.

## Lähteet